CELEX: 32006R1750
Language: lt
Date: 2006-11-27 00:00:00
Title: 2006 m. lapkričio 27 d. Komisijos reglamentas (EB) Nr. 1750/2006 dėl leidimo naudoti selenometioniną kaip pašarų priedą   (Tekstas svarbus EEE)

28.11.2006   
            
            
               LT
            
            
               Europos Sąjungos oficialusis leidinys
            
            
               L 330/9
            
         KOMISIJOS REGLAMENTAS (EB) Nr. 1750/2006
   2006 m. lapkričio 27 d.
   dėl leidimo naudoti selenometioniną kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatytas leidimas dėl priedų, skirtų naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (3)
            
            
               Prašymas pateiktas dėl selenometionino kaip pašarų priedo, skirto visoms rūšims. Pašarų priedas priskirtinas priedų kategorijai „maistiniai priedai“.
            
         
               (4)
            
            
               Pagal Reglamento (EB) Nr. 1831/2003 7 straipsnio 3 dalies c punktą prie leidimo prašymo pridėtas analizės metodas yra susijęs su pašarų priedo veikliosios medžiagos nustatymu pašaruose. Šio reglamento priede nurodytas analizės metodas neturi būti laikomas Bendrijos analizės metodu pagal 2004 m. balandžio 29 d. Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), 11 straipsnį.
            
         
               (5)
            
            
               Europos maisto saugos tarnyba (toliau – tarnyba) 2006 m. balandžio 19 d. nuomonėje padarė išvadą, kad selenometioninas neturi neigiamos įtakos gyvūnų sveikatai, žmonių sveikatai ar aplinkai (3). Ji taip pat padarė išvadą, kad selenometioninas nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Šioje nuomonėje teigiama, kad šio preparato naudojimas gali būti laikomas biologiškai įsisavinamo seleno (Se) šaltiniu ir atitinka maistinio priedo, skirto visoms rūšims, reikalavimus. Tarnybos nuomonėje rekomenduojamos atitinkamos vartotojų saugos priemonės. Nuomonėje nėra nuostatos, kad reikia nustatyti konkrečius stebėsenos po pateikimo į rinką reikalavimus. Šioje nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003. Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (6)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. lapkričio 27 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 165, 2004 4 30, p. 1. Reglamentas su pakeitimais, padarytais Komisijos reglamentu (EB) Nr. 776/2006 (OL L 136, 2006 5 24, p. 3).
   
      (3)  Priedų ir produktų arba medžiagų, skirtų gyvūnų pašarams, mokslinės grupės nuomonė apie produkto Sel-Plex® kaip pašarų priedo pagal Reglamentą (EB) Nr. 1831/2003 saugą ir veiksmingumą. Priimta 2006 m. balandžio 19 d.EFSA leidinys (2006) 348, 1–40 p.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas (arba vardas ir pavardė)
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Didžiausias veikliosios medžiagos (Se) kiekis mg viename visaverčio pašaro, kurio drėgnis 12 %, kg
               
            
                  Maistinių priedų kategorija. Funkcinė grupė: mikroelementų sudėtinės dalys.
               
            
                  3b8.10
               
               
                  —
               
               
                  organinė seleno forma, gaunama iš saccharomyces cerevisiae
                  
                  CNCM I-3060
                  (neutralizuotos selenizuotos mielės)
               
               
                  Priedo apibūdinimas:
                  organinis selenas, daugiausiai selenometioninas (63 %) ir mažos molekulinės masės seleno komponentai (34–36 %), kurių sudėtyje yra 2 000–2 400 mg Se/kg (97–99 % organinio seleno)
                  Analizės metodas (1)
                  
                  Zemano grafito krosnies atomų absorbcijos spektrometrija (AAS) arba hidridinė AAS
               
               
                  Visos rūšys
               
               
                  —
               
               
                   
               
               
                  0,50 (iš viso)
               
               
                  Priedas naudojamas kombinuotuose pašaruose kaip premiksas
                  Dėl vartotojų saugos: Dirbant – kvėpavimo takų apsauga ir apsauginiai akiniai bei pirštinės.
               
               
                  10 metų nuo šio reglamento įsigaliojimo dienos
               
            
         (1)  Informacija apie analizės metodus pateikiama šiuo Bendrijos etaloninės laboratorijos adresu: www.irmm.jrc.be/html/crlfaa/